** НАРОДНО ЧИТАЛИЩЕ „ИВАН ВАЗОВ - 1926” гр. ДОСПАТ**

 4831 гр. Доспат, обл. Смолян, ул. „Първи Май” № 1

 e-mail: chitalishte\_dospat@abv.bg ; phone: 0895 760 115 ; 0894 438 127

**ПРОГРАМА ЗА РАБОТА**

**НА НАРОДНО ЧИТАЛИЩЕ «ИВАН ВАЗОВ-1926»,**

**ГР. ДОСПАТ ЗА 2023 ГОДИНА**

**ВЪВЕДЕНИЕ**

Във връзка със ЗНЧ и ЗЮЛНЦ читалището е регистрирано и е вписано в регистъра на сдруженията с нестопанска цел в Агенция на вписванията - Смолян , както следва:

Актуален учредителен акт от 24.06.2022 г. **;** ЕИК/ПИК120043469 **;**

Решение № Фирмено дело: 723/1997 540

Последни вписани промени в регистрацията са след Отчетно-изборно събрание на 08.05.2022 година. Представянето на читалището се осъществява заедно и поотделно от Председател – Славейко Смилков Сельошев и библиотекар-секретар Анелия Пържанова.

Дата на изтичане на мандата: 08.05.2025 година.

 Съгласно ЗНЧ читалището е вписано в Регистъра на народните читалища към Министерство на културата под № 461/27.10.2022 г., последно извършени промени в обстоятелствата са вписани на 08.05.2022 г.

Настоящата годишна програмата за развитие на читалищната дейност на НЧ „Иван Вазов-1926” през 2023 г. е съобразена с изискванията на чл. 26 а, ал. 2 от Закона за народните читалища.

Съгласно **Чл. 2.** (1) ЗНЧ, Народно читалище НЧ „Иван Вазов-1926” е традиционно самоуправляващо се българско културно-просветни сдружение в гр. Доспат, което изпълнява и държавни културно-просветни задачи. В дейността му могат да участват всички физически лица без оглед на ограничения на възраст и пол, политически и религиозни възгледи и етническо самосъзнание.

Съгласно **Чл. 2.** (2) НЧ „Иван Вазов-1926” е юридическо лице с нестопанска цел.

Изготвянето на програмата за 2023 г. цели обединяване на усилията за развитие и утвърждаване на читалището, като важна обществена институция, реализираща културната идентичност на община Доспат, както и да се засили обществената роля като единствен традиционен културен и образователен център.

Основните направления и приоритети в дейността на читалището произтичат от ЗНЧ, ЗОБ, общинската културна политика*,*осъществявана на основата на съществуващата нормативна уредба и чрез изпълнението на културния календар.

Програмата обобщава най-важните моменти в работата на читалището, приоритети, цели и задачи, които спомагат за укрепването, модернизирането и развитието му в общодостъпното и желано място за местната общност. Ще се работи за създаване на условия за превръщането на институцията в културен център, утвърждаващ ценностите на гражданското общество.

 Целите заложени в Програма за дейност 2023 г., са съобразени съгласно Чл. 3 (1) и (2) ЗНЧ и са насочени да задоволяват потребностите на населението на гр. Доспат и общината свързани с:

1. Развитие и обогатяване на културния живот, социалната и образователна дейност в община Доспат
2. Запазване на обичаите и традициите на българския народ и по-конкретно на Доспатския регион
3. Разширяване на знанията на гражданите и приобщаването им към ценностите и постиженията на науката, изкуството и културата;
4. Възпитаване и утвърждаване на националното самосъзнание;
5. Осигуряване на достъп до информация.

За постигане на целите се плануват да се извършват основни дейности като:

1. Уреждане и поддържане на библиотеката;

2. Развиване и подпомагане на любителското художествено творчество;

3.Организиране дейността на групите, за иницииране и провеждане на празненства, концерти, чествания и иновативни дейности съобразно променената епидемична среда;

4. Събиране и разпространяване на знания за родния край и включване в национални инициативи по програма „Живи човешки съкровища“;

5. Създаване и съхраняване на етнографска сбирка съгласно Закона за културното наследство от предмети и носии от миналото на гр. Доспат;

6. Изготвяне на проекти.

За осъществяване на тези задачи читалището в Доспат съдейства при организацията на всички културни мероприятия като работи в тясна връзка с Общинска администрация, училището и детската градина, неправителствени организации и др.

**2. АНАЛИЗ НА СЪСТОЯНИЕТО НА ЧИТАЛИЩЕТО:**

На територията на гр. Доспат функционира Народно читалище „Иван Вазов-1926”**.**

Читалището има изключително значение за укрепване, популяризиране и развитие на българската идентичност, традиционната култура и духовните ценности.

**2.1. Външната среда осигурява следните възможности:**

 -   Културно разнообразие:

 -     Сътрудничество с Министерство на културата: Община Доспат; РЕКИЦ ”Читалища”; Регионална библиотека „Николай Вранчев” - Смолян: Други читалища;  Граждански сдружения и фондации:

-   Участие и работа по проекти осигуряващи европейско и друго финансиране към Министерство на културата.

**2. 2. Кои са силните страни на вътрешната среда:**

 - Кадрови ресурс с дългогодишен стаж в сферата на читалищната дейност;

 -  Добра  материална база - 457 кв.м

 - Интерес към търсене и развиване на нови форми на читалищна дейност с млади таланти;

 - Доброволчески инициативи за подпомагане на хора в неравностойно положение

**2.3.** **Слаби страни:**

 **-** Дейностите се реализират в зависимост от новата епидемична обстановка

 **-** Квалификацията на читалищното ръководство е необходимо условие и решаващ фактор за актуализиране дейностите на читалището.

 *-* Територия, засегната от обезлюдяване като намаляващо и застаряващо население;

**2.4. Предизвикателства**

 **-**  Как да работим и търсим нови подходи при реализиране на дейности с изкуствата и културата, за да посрещнем потребностите на оскъдното население?

- Как да включим възрастното население в културни и художествени мероприятия?

**-** Социална политика на читалището - работас хора с увреждания и осигуряване на достъп на тези хора до дейността на читалището, етнически малцинства, работа с различни възрастови групи, развитие на доброволчеството - Библиотеката работи съвместно *с*Дневенцентър за Деца с увреждания и Център за Обществена Подкрепа, гр*.*Доспат, както и с различни малцинствени групи.

**3. СТРАТЕГИЧЕСКИ ЦЕЛИ**

- Подпомагане на традиционните читалищни дейности и търсене на нови съвременни форми за тяхното развитие и предаване;

- Създаване на нови условия за развитие и утвърждаване на библиотеката при читалището като център за библиотечно-информационно обслужване на широк кръг потребители;

- Развитие на професионалните  умения и повишаване на квалификацията на работещите в културната институция;

- Засилване интереса и краеведската дейност на местната общност към културно минало на гр. Доспат – издирване на автентични песни и традиционни ястия, издадени и съхранени на DVD носител.

- Поддържане на реално партньорство с Общината и други институции за реализиране на цялостната културна политика в гр. Доспат.

- Разширяване обхвата на дейността на читалището в обществено значими сфери, като социалната и информационно-консултантската

 - Насърчаване на трансграничното сътрудничество в областта на културата.

* Формиране на читалището като място за общуване и контакти, успешни социални практики, повишаване ролята на читалището за социална и културна интеграция на различните социални общности.
* Читалището – място за учене през целия живот.
* Участие в местното самоуправление и процесите на развитие на гражданското общество, участие в разработването на местни стратегии и превръщането на читалището във фактор за обществен диалог в гр. Доспат.

**4. РЕФЕРЕНТНИ ДОКУМЕНТИ**

Закон за народните читалища;

- Закон за обществените библиотеки;

- Закон за културното наследство;

- Закон за закрила и развитие на културата;

- Наредба № 2 на МК, от 01.07.2019 г. Обн. ДВ. бр.54 от 9 Юли 2019г /;

- Общинска програма за развитие на община Доспат.

**-** Договор към общината.

**ОПЕРАТИВНИ ДЕЙНОСТИ ЗА РЕАЛИЗИРАНЕ НА
ПЛАН-ПРОГРАМАТА**

**А. БИБЛИОТЕЧНА ДЕЙНОСТ**

Една от постоянните дейности на читалището в Доспат още от създаването му през 1926 г. е Библиотечната дейност.

 Библиотеката е център за информация, който предоставя всички видове знания и информация на своите ползватели, осъществява правото на всеки за равноправен и свободен достъп до информация.

####  Основни приоритети на библиотеката са: Налагане името на библиотеката като водещ общински културeн институт и превръщането й в притегателен център за всички; Съчетаване на традиционните библиотечни услуги с възможностите на електронни бази данни и онлайн автоматизирано обслужване; Насърчаване на четенето със специално внимание към децата; постоянно обновяване и обогатяване на библиотечните колекции с книжни и други носители на информация.

####  Основна цел на библиотеката е да осигурява разнообразни информационни ресурси и услуги, които отговарят на потребностите на отделните ползватели и групи от образование, информация за личностно развитие, включително за развлечение и почивка, като се съчетават т**радиции и иновативност в библиотечните прояви, изграждащи читателската компетентност.**

#### Като неразделна част от читалището библиотеката активно участва в организирането на културния живот в града и общината. Библиотечната дейност  е основна дейност за читалището като културна институция. Чрез нея то се включва в националната мрежа от библиотеките у нас. Читалищната библиотека разполага с над 10000 тома книжен фонд, 9 компютъра с предоставяне на компютърни услуги и безплатен интернет достъп, ксерокс и мултимедия с екран.

Дейността на библиотеката през 2023 г. ще включва:

1. Актуализиране на библиотечния фонд на читалищната библиотека чрез закупуване на нова литература, абонамент, дарения, кандидатстване с проект пред МК и други организации.
2. Поддържане на обществена библиотека на свободен достъп за библиотечно

 обслужване на около 400 читатели.

3. Изготвяне на библиографски справки по различни теми;

4. Инициатива „Книга за всеки” – въвеждане на системата за патронажно обслужване

 на възрастни читатели и такива с физически увреждания;

5.  Организиране  презентации на нови литературни творби и автори от местно и

 национално значение.

6. Провеждане превърналите се в традиция срещи „На гости в библиотеката” ;

7. Литературна гостоприемница – срещи с творци на словото;

8. Вечери н литературни четения с участието на местни литературни творци и

 почитатели на словото. Четене от изявени европейски автори-Европейски дни на

 наследството-Европа Директно;

9. Експониране на изложба , витрини и кътове с литература, виктурини и др..

10. Организиране на индивидуална и културно-масова дейност с различни целеви

 групи: (деца, ученици, възрастни); обособяване на тематични кътове по повод

 празници и годишнини; предоставяне на онлайн информация и представяне на

 презентации, посветени на значими събития и личности;

11. Повишане квалификацията, на читалищното ръководство, чрез участие в

 организирани обучения от Регионална библиотека“Николай Вранчев“-Смолян и

 РЕКИЦ“Читалища“.

**Н**ашите проекти и дейности са насочени главно към библиотечно-информационното обезпечаване на населението от града и общината и организиране на прояви, свързани с четенето и информираността като важна социална функция. С бурното навлизане на информационните и комуникационните технологии във всички сфери на живота на хората, възниква и нова роля на библиотеката, свързана с формирането на информационната грамотност. Тези дейности са неразривно свързани с достъпа до глобалната мрежа и ползването на електронни услуги, осигуряване на достъп на гражданите до нова информация чрез информационните технологии и превръщане на библиотеката в съвременен, модерен обществен център. В тази посока се провeждат редица прояви, свързани с изпълнението на националната стратегия за учене през целия живот, в която библиотеките са посочени като място за неформалност, самостоятелно учене на личността и професионално израстване.

- Библиотеката - място за учене и развлечение – среща с децата от предучилищна група за запознаване с правилата на работа и услугите, които извършва библиотеката

* представяне на нови книги чрез изложби,
* запознаване ползвателите на библиотеката с правилата за безопасен интернет
* Индивидуални и групови обучения по компютърна грамотност
* запознаване на учениците от първите класове с правилата на библиотеката и разположението на книгите по отдели.
* 23 април – световен ден на книгата- четене на книги от различни автори
* Оказване на помощ в културни прояви по програми за деца, благодарение на съвместната дейност с училищата.
* Активно включване в маратон на четене - литературно четене с ученици
* Национална седмица на четенето – среща на деца и възрастни в библиотеката на НЧ „Иван Вазов”, гр. Доспат, в подкрепа на четенето.
* Европейски ден на солидарността между поколенията – среща на стари с млади и запознаване на едни на други със стари обичаи, песни и хора, Фейсбук, Скайп и др.

**Б. ЛЮБИТЕЛСКО ХУДОЖЕСТВЕНО ТВОРЧЕСТВО**

Съществена част от дейността на читалище „Иван вазов-1926” е грижата за разширяване и развитие на любителското художествено творчество.

 Художествено-творческата дейност в читалището цели запазване и развитие на традиционните ценностина българския народ, съхранение на обичаите и традициите, както и създаване на нови традиции, породени от нуждите на местната общност. Чрез тази дейност, читалището работи за привличане на млади хора за участие в инициативи на читалищните самодейни колективи. С изявите на читалището се работи за развитие и обогатяване на културния живот в населеното място, за утвърждаване на националното самосъзнание и отчитане и съхранение богатството на местната култура. Чрез тази дейност читалището има възможност за популяризиране на фолклора и традициите на общината в страната и чужбина.

Целта на художествената самодейност към читалище „Иван Вазов-1926” е да издири, съхрани, представи и популяризира изворния, автентичен фолклор на Доспатския район.

- Да се представи пъстротата на доспатската песен и старите доспатски хора и по този начин да съхраним и предадем живото духовно културно наследство на следващите поколения.

- Да насърчаваме приемствеността на младото поколение от Доспат към народната музика, песните и обичаите, танците и хората, народните носии и инструменти – към цялостната традиционна народна култура .

- Да стимулираме интереса и любовта на поколенията към народното изкуство;

- Непрекъснато издирване, развитие и реализация на таланти от всички възрасти

Към читалището за творчески сезон 2022/2023 функционират:

1. Образователни дейности:

 - Музейни колекции – етнографска сбирка с носии и предмети от миналото на Доспат

2. Любителско творчество – подържане и изяви на художествени състави

- фолклорна група „Доспат” - смесена,

 - танцова група„Доспат”

3. Други

- Предоставяне на безплатни компютърни услуги и интернет

4. Организиране на празници, фестивали, събори, изложби, творчески вечери, граждански инициативи, спортни занимания и др. с местно, регионално, национално и международно значение.

5.Поддържане и доказани изяви на художествени състави и създаване на нови;

6.Ангажирано участие в общинските конкурси, празници и др. прояви.

7. Специално внимание и подкрепа на младите дарования за включването им в местни творчески инициативи със заинтересовани институции относно, културното възпитание младите хора и стимулиране на творческите им възможности /музика, фолклор, традиционни изкуства, краезнание, литература и др.през летните месеци.

8. Събиране на материали за културно-историческото минало и етнографията на Доспат

9. Нови дейности, заложени в програмата на читалището, в т.ч. работа по проекти,

Финансова подкрепа на библиотеките за обновяване на фондовете им по програма „Българските библиотеки – съвременни центрове на четене и информираност” 2023 ;

10. Осъвременяване на читалищните дейности и услуги чрез обучение на хората от всички възрасти с цел развитие на гражданското общество. Читалището – място за учене през целия живот.

11. Социална политика на читалището, в т.ч. работа с хора с увреждания и осигуряване на достъп на тези хора до дейността на читалището, етнически малцинства, работа с различни възрастови групи, развитие на доброволчески инициативи.

**В. ОРГАНИЗАЦИОННА ДЕЙНОСТ**

1.Планувани заседания на читалищното настоятелство и събрания отчетни/отчетно-

 изборни/извънредни .

1. Предоставяне на изисквана документация към Регистър на народните читалища в Министерството на културата./ Наредба № 2 от 1 юли 2019 г. за реда за водене на регистъра на народните читалища и на читалищните сдружения.

**ДРУГИ ДЕЙНОСТИ**

-участие в местни, регионални, национални празници и международни фестивали;

-инициатива от международно и национално значение:

-участие с проект Мобилност към НФ”Култура”, към Министерство на културата;

-участия на работещите в читалищата в обучения за повишаване на квалификацията,

 работни срещи, дискусии и други форми за развитие на капацитета на служителите:

-участие в обучения на РЕКИЦ „Читалища” и Регионална библиотека – Смолян.

- Онлайн обучение и практикуми, организирано от РЕКИЦ“Читалища“ на тема:

„Новаторски иницииативи през 2023- Европейска година на образованието и

повишаването на квалификацията“

*- нови листи в Национална листа на нематериалното културно наследство*

 *Обучение от Министерство на културата*

 *Въвеждане в Националната представителна листа две нови листи – Национална листа на*

 *нематериалното културно наследство, нуждаещо се от спешни мерки за опазване*

***(Спешна листа)*** *и Национален регистър на програми, проекти и дейности, които най-добре*

 *отразяват принципите и целите на Конвенцията на ЮНЕСКО за опазване на*

 *нематериалното културно наследство* ***(Регистър на добрите практики).***

 *-Фалшивите новини в медийното пространство/обучение от Европа Директно/.*

-иницииране на социални дейности с различни възрастови групи , хора с увреждания

-доброволчески инициативи:/ седмицата на гората- почистване на еко- пътеки и

 туристически маршрути;

-подпомагане на населението при бедствени ситуации и др.

**ИНДИКАТОРИ ЗА ОЦЕНКА ИЗПЪЛНЕНИЕТО НА ПРОГРАМАТА:**

-брой регистрирани членове, събран членски внос - 151

-брой посетители на предоставяни от читалището услуги -

-брой читатели – 390

-брой нови книги и абонамент - 240 книги, 3 вестника и 2 списания

-брой предоставени услуги -

-брой и качество на проведени празненства, концерти, чествания -2

-брой организирани групи и постижения;

-брой участия в местни, регионални, национални и международни изяви и конкурси - 1

**-**награди от участия в конкурси, фестивали и празници - 2

-брой кандидатстване и спечелени и финансирани проекти - 1

-поведени събрания – общи и на настоятелството1 общо и 4 на настоятелството.

-извършена пререгистрация на читалището в определения от ЗНЧ срок – 08.05.2022 г.

-общ бюджет на читалището за предходната година – 47735 лв.

**ФИНАНСИРАНЕ**

- Субсидия от държавния бюджет за делегирани от държавата дейности съгласно чл.23 (1);

- Субсидия за дейност от Община Доспат съгласно чл.26а (3) от Закона за

 народните Читалища;

- Собствени средства от членски внос;

- Финансиране от спечелени проекти

- Дарения на книги

**СРОК ЗА ИЗПЪЛНЕНИЕ И ОТЧЕТ НА ПРОГРАМАТА**

Срокът за изпълнение на Програмата е в рамките на бюджетната 2023 година;

Съгласно чл. 26а, ал. 4 от Закона за народните читалища Председателят на читалището представя  в срок до  31.03.2023 г. пред Кмета на община Доспат и Общинския съвет доклад за осъществените  дейности в изпълнение на Програмата и за изразходваните от бюджета средства през 2023 г.

При отчитане на дейностите в изпълнение на Програмата ще бъдат отчетени ииндикаторите за оценка на изпълнението.

**ЗАКЛЮЧЕНИЕ:**

Настоящата едногодишна програма за развитие на Читалище Иван Вазов-1926”е вариант и процес във времето, един от начините, който ще се търси в бъдеще, за да стимулира развитието на  общността.

Неделима част от настоящата програма е културният календар на НЧ “Иван Вазов-1926”:

**КУЛТУРЕН КАЛЕНДАР**

**за дейността на читалището през 2023 година**

|  |  |  |  |  |
| --- | --- | --- | --- | --- |
| **Дата** | **Място** | Културна проява | **Организатор** | **Контакти** |
| 06 .01. | Библиотека | **175 г.** от рождението на **Христо Ботев –**революционер, поет и публицист /1848–1876/. | Библиотека | В.Каменова0896816167 |
| 11. 01. | Библиотека | Международен ден за безопасен интернет - обучение за безопасен интернет за деца и възрастни | Библиотека | В.Каменова0896816167 |
| 13 .01. | Библиотека |  **160 г.** от рождението на **Алеко Константинов –** български писател, общественик /1863–1897/. | Библиотека | В.Каменова0896816167 |
| 15.01.  | Библиотека | **145 г.** от рождението на **Пейо** **Яворов** – български поет символист и революционер /1878–1914/. | Библиотека  | В.Каменова0896816167 |
| 19.02. | Библиотека | Тематична вечер посветена на Васил Левски -изложба | Библиотека | В.Каменова0896816167 |
| 01.03. | Читалище | Ден на самодееца - тържество | Читалище и училищата | А.Пържанова0894438127 |
| 03.03. | Читалище | Национален празник – тържество  | Читалище, Общината  | А.ПържановаВ.Калфов |
| 21.03. | Библиотека | Световен ден на поезията – четене на стихове за пролетта | Библиотека и училище | В.Каменова0896816167 |
| 5-10.04 | Библиотека | Седмица на детската книга – изложба на детски книги и среща на децата с книгата | Библиотека  | В.Каменова0896816167 |
| 23-27. 04 | Библиотека | Световен ден на книгата и авторското право – активно включване в маратона на четене – литературно четене от по-големи деца на по-малки | Библиотека и училище | В.Каменова0896816167 |
| 29.04. | Читалище | Европейски ден на солидарността между поколенията  | Читалище | А.ПържановаВ.Каменова |
| 29.04. | Библиотека | **130 г.** от рождението на **Елисавета Багряна** – българска поетеса, автор на детски книги /1893–1991/. | Библиотека | А.ПържановаВ.Каменова |
| 01.05. | Кочан | Гостуване на празника на с. Кочан | Читалище | А.Пържанова0894438127 |
| 11.05. | Библиотека | Ден на библиотекаря – среща с най-малките и запознаване с библиотеката | Библиотека и детска градина | В.Каменова0896816167 |
| 24.05. | Център | Тържество по случай 24 май | Читалище и община | А.Пържанова0894438127 |
| 01.06. | Читалище | Ден на детето – забавни игри с деца | Училище, Детска градина и Читалище | А.ПържановаВ.Каменова |
|  м.07. | Дорково | Участие във международен фолклорен фестивал –Дорково 2023 | Читалище | А.Пържанова0894438127 |
| 25.07 | Библиотека | 2016–2025–Международно десетилетие на действие по отношение на храненето-беседи | Читалище | А.Пържанова0894438127 |
|  30.07. | Одрин | Участие в международен фестивал в Одрин - Турция | Читалище | А.Пържанова0894438127 |
| М. 08. | Сърница | Участие на празника на гр. Сърница 2023 | Читалище | А.Пържанова0894438127 |
| М.08. | Местн. Събора | Участие във Фестивала на народното творчество и събор на чешмарите – Доспат 2023 | ЧиталищеОбщина | А.Пържанова0894438127 |
| 05.09. | Библиотека | **125 г.** от рождението на **Димитър Талев** – български писател /1898–1966/. | Библиотека | А.Пържанова0894438127 |
| М.09. | Читалище | Участие в инициативата „Чети с мен” | Библиотека | В.Каменова10896816167 |
| 17.09. | Библиотека | **125 г.** от рождението на **Христо Смирненски** – български поет /1898–1923/. | Библиотека | В.Каменова0896816167 |
| 22.09. | Читалище | Ден на независимостта на България -115 г. | Читалище | А.ПържановаВ.Каменова |
| М.09. | Брезница | Участие в международен фестивал Брезница 2023 | Читалище | А.Пържанова0894438127 |
| 01.10. | Библиотека | Ден на възрастните хора – среща с възрастни хора и интернет обучения  | Библиотека | В.Каменова0896816167 |
| М.10 | Библиотека | Национална седмица на четенето-литературни четения в библиотеката | Библиотека и училище | В.Каменова0896816167 |
| 16.10. | Библиотека | **120 г.** от рождението на **Джон Атана̀сов** **–**изобретател на електронен цифров компютър/1903–1995/. | Библиотека | В.Каменова0896816167 |
| 01.11. | Читалище | Честване деня на народните будители  | Читалище | А.Пържанова0894438127 |
| 14.11. | Библиотека | **110 г.** от рождението **Асен Босев** – български поет, автор на детско-юношеска литература /1913–1997/. | Библиотека | В.Каменова0896816167 |
| 24-30. 12. | Читалище | Коледни и новогодишни празници - Палене на новогодишната елха | Община и Читалище | А.Пържанова0894438127 |
| постоянен | Библиотека | Индивидуални и групови обучения по компютърна грамотност | Библиотека | А.ПържановаВ.Каменова |
| постоянен | Читалище | Мултимедийни прожекции на различни теми | Библиотека | А.ПържановаВ.Каменова |

Световни годишнини и десетилетия под егидата на ООН и ЕС :

## 2018 – 2027 години Трето десетилетие на ООН за изкореняване на бедността

## 2018 – 2028 години [Международно десетилетие за действие „Вода за устойчиво развитие“](http://www.un.org/ru/events/waterdecade/index.shtml)

## 2019 – 2028 години [Десетилетие на мира в памет на Нелсън Мандела](https://www.un.org/en/events/mandeladay/decade_of_peace.shtml)

## 2021 – 2030 години Десетилетие на ООН за здравословно стареене

## 2021 – 2030 години [Десетилетие на ООН за възстановяване на екосистемите](http://www.fao.org/news/story/ru/item/1183542/icode/)

Забележка: *Плануваните мероприятия могат да бъдат изпълнени само при наличие на финансови средства и съгласно разпоредбите за епидимичната обстановка.*

Програмата е отворена за допълнения. Тя визира най-общите положения, залегнали в плановете за работа през предстоящата 2023 година. *Промени по програмата се съгласуват с читалищното настоятелство и се представят в Община Доспат*.

Изготвил: Славейко Сельошев………….

Председател на НЧ “Иван Вазов-1926 ”

гр. Доспат